CELEX: 31976R0692
Language: hr
Date: 1976-03-25 00:00:00
Title: Uredba Vijeća (EEZ) br. 692/76 od 25. ožujka 1976. o odstupanju od Uredbe (EEZ) br. 2750/75 u vezi s postupcima mobilizacije za žitarice koje treba isporučiti kao pomoć u hrani u izvanrednim okolnostima visokom povjereniku Ujedinjenih naroda za izbjeglice u korist angolskih izbjeglica u Zairu

11/Sv. 113
            
            
               HR
            
            
               Službeni list Europske unije
            
            
               9
            
         31976R0692
   
               L 083/2
            
            
               SLUŽBENI LIST EUROPSKE UNIJE
            
         UREDBA VIJEĆA (EEZ) br. 692/76
   od 25. ožujka 1976.
   o odstupanju od Uredbe (EEZ) br. 2750/75 u vezi s postupcima mobilizacije za žitarice koje treba isporučiti kao pomoć u hrani u izvanrednim okolnostima visokom povjereniku Ujedinjenih naroda za izbjeglice u korist angolskih izbjeglica u Zairu
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2727/75 od 29. listopada 1975. o zajedničkom uređenju tržišta žitarica (1), kako je izmijenjena Uredbom (EEZ) br. 3058/75 (2), a posebno njezin članak 28.,
   uzimajući u obzir Uredbu Vijeća br. 359/67/EEZ od 25. srpnja 1967. o zajedničkom uređenju tržišta rižom (3), kako je zadnje izmijenjena Uredbom (EEZ) br. 668/75 (4), a posebno njezin članak 23. točku (a),
   uzimajući u obzir prijedlog Komisije,
   budući da je poželjno da se s obzirom na žurnost situacije žitarice koje se isporučuju visokom povjereniku Ujedinjenih naroda za izbjeglice u korist angolskih izbjeglica u Zairu mobiliziraju putem dovoljno fleksibilnog i brzog postupka;
   budući da upotreba postupka natječaja koja je predviđena člankom 4. stavcima 1. i 2. Uredbe Vijeća (EEZ) br. 2750/75 od 29. listopada 1975. o utvrđivanju kriterija za mobilizaciju žitarica namijenjenih za pomoć u hrani (5) ne dozvoljava ostvarivanje ciljeva fleksibilnosti i brzine; budući da se stoga treba predvidjeti upotreba drugog postupka,
   DONIJELO JE OVU UREDBU:
   Članak 1.
   Odstupajući od odredaba članka 4. stavaka 1. i 2. Uredbe (EEZ) br. 2750/75 može se osim postupka natječaja koristiti i drugi postupak za isporuku i prijevoz u luku iskrcaja proizvoda koji su obuhvaćeni tom Uredbom, a koji se isporučuju kao pomoć u hrani visokom povjereniku Ujedinjenih naroda za izbjeglice u korist angolskih izbjeglica u Zairu.
   Članak 2.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. ožujka 1976.
      
         
            Za Vijeće
         
         
            Predsjednik
         
         M. MART
      
   
   
      (1)  SL L 281, 1.11.1975., str. 1.
   
      (2)  SL L 306, 26.11.1975., str. 3.
   
      (3)  SL 174, 31.7.1967., str. 1.
   
      (4)  SL L 72, 20.3.1975., str. 18.
   
      (5)  SL L 281, 1.11.1975., str. 89.